Tisztelt Szülők!

A 2020. március 13-án (pénteken) bejelentett kormányzati döntés értelmében intézményünkben hétfőtől (2020. március 16-tól visszavonásig) diákjaink tankötelezettségüket nem iskolába járással, hanem otthoni, digitális tanulás formájában teljesítik. A távoktatás formájának, mikéntjének megoldásán dolgozunk.

Bővebb felvilágosítást az elkövetkezendő napokban az osztályfőnökök fognak adni a megszokott elektronikus csatornákon keresztül (osztály levelezőlistája, facebook csoport). Kérjük, hogy rendszeresen kísérjék figyelemmel az iskola online kommunikációs felületeit ([www.hunyadi.sopron.hu](http://www.hunyadi.sopron.hu), <https://www.facebook.com/hunyadi.sopron/>) annak érdekében, hogy időben értesüljenek az aktuális tennivalókról. Az iskolában maradt tanszerekért a későbbiekben lehet bejönni az osztályfőnökök tájékoztatása szerint.

Köszönjük megértésüket, gyermekeik érdekében számítunk együttműködésükre!

Sopron, 2020. március 14.

 Az iskola vezetése